《入春避地澉水秋尽还山西皋诗慰次韵》
明代·许相卿

寄迹荒城似谪居，还家病骨恋箯舆。山横雨翠秋容净，林缺霜红野眺舒。

忧国多虞怀耿耿，信天定分意如如。独怜万卷成焦土，遗恨连艘失载书。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。